
Par valsts nekustamo īpašumu Dārza ielā 14/16, Liepājā, un Dārza ielā 14A, Liepājā, pārņemšanu Finanšu ministrijas valdījumā un pārdošanu
· 1. Tieslietu ministrijai nodot Finanšu ministrijas valdījumā:
· 1.1. valsts nekustamo īpašumu (nekustamā īpašuma kadastra Nr. 1700 033 0224) – zemes vienību (zemes vienības kadastra apzīmējums 1700 033 0224) 0,5662 ha platībā un 11 būves (būvju kadastra apzīmējumi 1700 033 0224 001, 1700 033 0224 002, 1700 033 0224 003, 1700 033 0224 004, 1700 033 0224 005, 1700 033 0224 006, 1700 033 0224 007, 1700 033 0224 008, 1700 033 0224 009, 1700 033 0224 010 un 1700 033 0224 011) – Dārza ielā 14/16, Liepājā, kas ierakstīts zemesgrāmatā uz valsts vārda Tieslietu ministrijas personā, kopā ar funkcionāli saistītajām deviņām  inženierbūvēm (būvju kadastra apzīmējumi 1700 033 0224 013, 1700 033 0224 014, 1700 033 0224 015, 1700 033 0224 016, 1700 033 0224 017, 1700 033 0224 018, 1700 033 0224 019, 1700 033 0224 020 un 1700 033 0224 021);
· 1.2. valsts nekustamo īpašumu (nekustamā īpašuma kadastra Nr. 1700 533 0267) – būvi (būves kadastra apzīmējums 1700 033 0129 009) – Dārza ielā 14A, Liepājā, kas ierakstīts zemesgrāmatā uz valsts vārda Tieslietu ministrijas personā, kopā ar funkcionāli saistīto inženierbūvi (būves kadastra apzīmējums 1700 033 0224 022).
· 2. Finanšu ministrijai pārņemt no Tieslietu ministrijas šā rīkojuma 1. punktā minētos nekustamos īpašumus un normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda Finanšu ministrijas personā.
· 3. Pēc šā rīkojuma 2. punktā minētā uzdevuma izpildes saskaņā ar Publiskas personas mantas atsavināšanas likuma 4. panta pirmo daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot izsolē kopā šā rīkojuma 1. punktā minētos nekustamos īpašumus, ievērojot Publiskas personas mantas atsavināšanas likuma 14. panta nosacījumus.
· 4. Pircējs par nekustamajiem īpašumiem maksā euro.
· 5. Finanšu ministrijai nodot pircējam šā rīkojuma 1. punktā minētos nekustamos īpašumus 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

